Stellastarr

Stellastarr (stilizuojama kaip stellastarr*) yra amerikiečių indie rock grupė iš Niujorko, susikūrusi 2000 metais. Jos vokalistas Shawn Christensen taip pat yra filmų režisierius, kuris 2013 m. laimėjo „Oskarą“.www.imdb.com Shawn Christensen IMDb puslapyje

 Grupės sudėtis 

 Shawn Christensen – vokalistas, ritmo gitaristas
 Amanda Tannen – bosistė, pritariamoji vokalistė
 Michael Jurin – gitaristas, pritariantis vokalistas
 Arthur Kremer – būgnininkas, perkusistas, klavišininkas

 Istorija 

Grupė susikūrė 2000 metais. Trys jos nariai – Shawn Christensen, Arthur Kremer ir Amanda Tannen susipažino Pratt institute Brukline (Niujorkas, JAV), kur studijavo menus ir dizainą, o vėliau prie jų prisijungė Michael Jurin, kuris persikraustė į Brukliną iš Filadelfijos, palikęs ankstesnę grupę „Charlotte's Funeral“.

Pirmasis stellastarr* pasirodymas įvyko 2000 m. liepos mėnesį. Susilaukusi pasisekimo grupė vėliau grojo kartu su The Killers, Jane's Addiction, The Raveonettes, Placebo ir Editors. Koncertavo JAV, Didžiojoje Britanijoje ir kt. Europos šalyse, Kanadoje, Meksikoje, Japonijoje.

Debiutinis albumas „stellastarr*“ pasirodė 2003 m., 2-asis „Harmonies for the Haunted“ išleistas 2005 m., 3-asis – „Civilized“ – 2009 m. Didžiausiais hitais tapo dainos „My Coco“, „Jenny“, „Sweet Troubled Soul“. 

 Kiti projektai 
2010 m. grupės nariai paskelbė apie neapibrėžto laikotarpio pertrauką ir užsiėmė kitais projektais. Bosistė Amanda Tannen, kuri sukūrė trečiojo grupės albumo „Civilized“ viršelį, dirba grafikos dizainere. Gitaristas Michael Jurin groja Filadelfijos grupėje „The Midnight Sounds“ ir yra trumpametražinių filmų garso takelių kompozitorius, kuriantis po pseudonimu „Piano Belly“. Būgnininkas Arthur Kremer, kuris yra lietuvis, iš Lietuvos emigravęs į JAV, Filadelfiją, freewilliamsburg.com Stellastarr*, an interview by Alexander Laurence dirba grafikos dizaineriu bei groja savo suburtoje grupėje „Dear Comrade“. 

Universitete menus studijavęs grupės lyderis Shawn Christensen yra profesionalus dailininkas. Jis apipavidalino debiutinio grupės albumo „stellastarr*“ (2003 m.) vidinį voką, o jo apdovanojimus laimėję roko muzikantų portretai buvo eksponuoti įvairiose Niujorko galerijose bei publikuoti tokiuose žurnaluose kaip „New York Metropolis“ ar „The Village Voice“.www.pastemagazine.com stellastarr*'s Shawn Christensen Gets Deep On Art and Music  Grodamas grupėje, S. Christensen paraleliai įsisuko į kino industriją, tapęs filmų režisieriumi, scenaristu, prodiuseriu bei aktoriumi. Pirmasis jo režisuotas, prodiusuotas trumpametražinis filmas „Walter King“, kuriam jis parašė scenarijų ir suvaidino, debiutavo 2006 metais. 2011 m. pasirodė „Brink“, o 2012 m. – „Curfew“, kuris laimėjo Kino Akademijos „Oskarą“ www.nme.com Frontman of New York band Stellastarr* wins Oscar for his short film 'Curfew' ir dar 42 įvairių pasaulio kino festivalių apdovanojimus kaip Geriausias trumpametražinis filmas. Šį filmą S. Christensen ne tik režisavo, bet ir prodiusavo, parašė jam scenarijų bei jame suvaidino, taip pat jam po pseudonimu „Goodnight Radio“ sukūrė dainą „Sophia, So Far“ (be jo paties, joje skamba ir Amanda Tannen bei Michael Jurin pritariamieji vokalai) bei planuoja išleisti visą albumą.www.hollywoodreporter.com Shawn Christensen to Release Song From Oscar-Winning Short Film 'Curfew'

Muzikantas taip pat parašė scenarijus filmams „Abduction“ (2011 m.), „Enter Nowhere“ (2011 m.) ir trumpametražiniam „Grandma's Not a Toaster“ (2013 m.). 2014 m. pasirodė pirmasis S. Christenseno režisuotas pilnametražinis filmas „Before I Disappear“, paremtas „Curfew“ scenarijumi. Jis buvo rodomas 10-yje kino festivalių („South by Southwest (SXSW)“, „Venecijos kino festivalyje“, „Hollywood Film Festival“ ir kt.) ir laimėjo 17 su juo susijusius apdovanojimus.

 Diskografija 
 Studijiniai albumai 

 Šaltiniai 

 Nuorodos 

 Oficialus puslapis 
 Stellastarr „Music.lt“ svetainėje

Kategorija:JAV roko atlikėjai
Stellastarr